pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางปลดล็อคแนวทางการจัดซื้อยาและอุปกรณ์การแพทย์ ให้รวดเร็วขึ้น เพื่อป้องกัน ควบคุม รักษาโรคติดเชื้อไวรัสโคโรนา 2019 [กระทรวงการคลัง]
วันศุกร์ที่ 27 มีนาคม 2563
กรมบัญชีกลางปลดล็อคแนวทางการจัดซื้อยาและอุปกรณ์การแพทย์ ให้รวดเร็วขึ้น เพื่อป้องกัน ควบคุม รักษาโรคติดเชื้อไวรัสโคโรนา 2019 [กระทรวงการคลัง]
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กระทรวงการคลัง ได้กําหนดแนวทางปฏิบัติในการจัดซื้อยาเวชภัณฑ์ที่มิใช่ยา หรืออุปกรณ์การแพทย์ หรือการจัดจ้างเพื่อให้ได้มาซึ่งพัสดุที่ใช้ในการป้องกัน ควบคุมหรือรักษา
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่รัฐบาลได้ประกาศสถานการณ์ฉุกเฉินในทุกเขตท้องที่ทั่วราชอาณาจักร อันเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19) ซึ่งปัจจุบันมียอดผู้ติดเชื้อเพิ่มขึ้นอย่างต่อเนื่อง และต้องได้รับการรักษาอย่างทันท่วงที ดังนั้น ในกระบวนการจัดซื้อจัดจ้าง จึงต้องดําเนินการอย่างเร่งด่วน เพื่อให้ทันต่อสถานการณ์การแพร่ระบาดของโรคดังกล่าว โดยคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กระทรวงการคลัง ได้กําหนดแนวทางปฏิบัติในการจัดซื้อยาเวชภัณฑ์ที่มิใช่ยา หรืออุปกรณ์การแพทย์ หรือการจัดจ้างเพื่อให้ได้มาซึ่งพัสดุที่ใช้ในการป้องกัน ควบคุมหรือรักษา ดังนี้
1. การจัดซื้อจัดจ้างพัสดุสําหรับการป้องกัน ควบคุม หรือรักษาโรคโควิด 19 ในแต่ละครั้ง ทุกวงเงิน ถือเป็นกรณีจําเป็นเร่งด่วน จึงยกเว้นไม่ต้องปฏิบัติตามกฎกระทรวงกําหนดวงเงินการจัดซื้อจัดจ้างพัสดุโดยวิธีเฉพาะเจาะจง วงเงินการจัดซื้อจัดจ้างที่ไม่ทําข้อตกลงเป็นหนังสือ และวงเงินการจัดซื้อจัดจ้างในการแต่งตั้งผู้ตรวจรับพัสดุ พ.ศ. 2560 และระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ที่เกี่ยวข้อง โดยให้เจ้าหน้าที่เจรจาตกลงราคากับผู้ประกอบการที่มีอาชีพขายหรือรับจ้างนั้นโดยตรง และให้ดําเนินการซื้อหรือจ้างไปก่อน แล้วรีบรายงานขอความเห็นชอบต่อหัวหน้าหน่วยงานของรัฐ และเมื่อหัวหน้าหน่วยงานของรัฐให้ความเห็นชอบแล้ว ให้ถือว่ารายงานดังกล่าวเป็นหลักฐานการตรวจรับโดยอนุโลม
2. การดําเนินการตามข้อ 1 หากมีความจําเป็นจะต้องจ่ายเงินค่าพัสดุล่วงหน้าให้แก่ผู้ขายหรือผู้รับจ้างให้จ่ายได้ตามเงื่อนไขที่ผู้ขายหรือผู้รับจ้างกําหนด และยกเว้นการวางหลักประกันการรับเงินล่วงหน้า โดยแนวทางดังกล่าวให้ใช้ได้จนกว่าจะมีการประกาศยกเลิกสถานการณ์ฉุกเฉิน
“การกําหนดแนวทางปฏิบัติดังกล่าว เพื่อให้การดําเนินการจัดซื้อจัดจ้าง ยา เวชภัณฑ์ที่มิใช่ยา อุปกรณ์ทางการแพทย์ที่ใช้สําหรับ ป้องกัน ควบคุม รักษาโรคติดเชื้อไวรัสโคโรนา 2019 เป็นไปด้วยความคล่องตัว รวดเร็ว ทันต่อสถานการณ์ สามารถช่วยชีวิตของประชาชนได้อย่างทันท่วงที จึงเป็นกรณีที่มีความจําเป็นเร่งด่วน ไม่อาจดําเนินการตามปกติได้ทัน หากดําเนินการล่าช้าอาจก่อให้เกิดความเสียหายต่อสาธารณะและระบบเศรษฐกิจโดยรวม” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์ประเด็น การบังคับใช้กฎหมายต่อกรณีการทุบรถกระบะที่จอดขวางประตูทางออกหน้าบ้าน ออกอากาศทางช่อง ๙  MCOT HD หมายเลข ๓๐
วันพฤหัสบดีที่ 22 กุมภาพันธ์ 2561
โฆษกกระทรวงยุติธรรม ให้สัมภาษณ์ประเด็น การบังคับใช้กฎหมายต่อกรณีการทุบรถกระบะที่จอดขวางประตูทางออกหน้าบ้าน ออกอากาศทางช่อง ๙  MCOT HD หมายเลข ๓๐
โฆษกกระทรวงยุติธรรม ให้สัมภาษณ์ประเด็น การบังคับใช้กฎหมายต่อกรณีการทุบรถกระบะที่จอดขวางประตูทางออกหน้าบ้าน ออกอากาศทางช่อง ๙  MCOT HD หมายเลข ๓๐
ในวันพฤหัสบดีที่ ๒๒ กุมภาพันธ์ ๒๕๖๑ เวลา ๑๑.๓๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์พิเศษในประเด็น การบังคับใช้กฎหมายต่อกรณีการทุบรถกระบะที่จอดขวางประตูทางออกหน้าบ้าน
ทั้งนี้ สามารถติดตามรับชมผ่านรายงานพิเศษ ออกอากาศช่วงข่าวภาคค่ํา
ในวันพฤหัสบดีที่ ๒๒ กุมภาพันธ์ ๒๕๖๑ เวลา ๑๙.๐๐ น. เป็นต้นไป
ทางช่อง ๙ MCOT HD หมายเลข ๓๐
รัฐบาลไทย-ข่าวทำเนียบรัฐบาล-การประชุมคณะกรรมการคัดเลือกเอกชนร่วมลงทุน โครงการศูนย์ซ่อมบำรุงอากาศยานอู่ตะเภา ครั้งที่ 2/2563
วันจันทร์ที่ 24 กุมภาพันธ์ 2563
การประชุมคณะกรรมการคัดเลือกเอกชนร่วมลงทุน โครงการศูนย์ซ่อมบํารุงอากาศยานอู่ตะเภา ครั้งที่ 2/2563
การประชุมคณะกรรมการคัดเลือกเอกชนร่วมลงทุน โครงการศูนย์ซ่อมบํารุงอากาศยานอู่ตะเภา ครั้งที่ 2/2563
วันนี้ (24 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการคัดเลือกเอกชนร่วมลงทุน โครงการศูนย์ซ่อมบํารุงอากาศยานอู่ตะเภา ครั้งที่ 2/2563 เพื่อรับทราบความคืบหน้าของโครงการศูนย์ซ่อมบํารุงอากาศยานอู่ตะเภา และพิจารณาขั้นตอนการเปิดรับซองและปิดรับซองข้อเสนอและขั้นตอนการประเมินข้อเสนอ รวมถึงหลักเกณฑ์การประเมินข้อเสนอสําหรับการคัดเลือกเอกชนร่วมลงทุนด้วย  โดยมีหน่วยงานที่เกี่ยวข้องเข้าร่วมประชุม ณ ห้องประชุมชุณหะวัณ ชั้น 3 สํานักงานปลัดกระทรวงอุตสาหกรรม
#กระทรวงอุตสาหกรรม
#ศูนย์ซ่อมบํารุงอากาศยานอู่ตะเภา
รัฐบาลไทย-ข่าวทำเนียบรัฐบาล-นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานมหกรรมการแข่งขันศิลปะการเต้นระดับนานาชาติ “21st Asia Pacific Dance Competition Bangkok 2019”
วันพฤหัสบดีที่ 22 สิงหาคม 2562
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานมหกรรมการแข่งขันศิลปะการเต้นระดับนานาชาติ “21st Asia Pacific Dance Competition Bangkok 2019”
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานมหกรรมการแข่งขันศิลปะการเต้นระดับนานาชาติ “21st Asia Pacific Dance Competition Bangkok 2019”
วันที่ 22 ส.ค.2562 เวลา 15.30 น. ที่โรงละครอักษรา คิง เพาเวอร์ กรุงเทพฯ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานมหกรรมการแข่งขันศิลปะการเต้นระดับนานาชาติ “21st Asia Pacific Dance Competition Bangkok 2019” โดยมีผู้บริหารกระทรวงวัฒนธรรม ผู้แทนสถาบัน CSTD ประจําประเทศไทยและประเทศออสเตรเลีย สถานเอกอัครราชทูตออสเตรเลีย ประจําประเทศไทย ครูผู้ฝึกสอน เด็กและเยาวชน เข้าร่วม ทั้งนี้ กิจกรรมดังกล่าวมีตัวแทนเยาวชนที่มีความสามารถด้านการเต้นจากภาคพื้นเอเชียแปซิฟิก 9 ประเทศ ได้แก่ ไทย สิงคโปร์ ฮ่องกง กัมพูชา ออสเตรเลีย มาเลเซีย อินเดีย ฟิลิปินส์ และจีน เข้าร่วมแข่งขัน ระหว่างวันที่ 22-25 สิงหาคม 2562 ณ โรงละครอักษรา คิง เพาเวอร์ กรุงเทพฯ
รัฐบาลไทย-ข่าวทำเนียบรัฐบาล-ผู้ใช้บัตรเดบิตและร้านค้ารับโชคเงินล้านจากการรับจ่ายเงินผ่านระบบอิเล็กทรอนิกส์แทนเงินสด
วันพฤหัสบดีที่ 31 พฤษภาคม 2561
ผู้ใช้บัตรเดบิตและร้านค้ารับโชคเงินล้านจากการรับจ่ายเงินผ่านระบบอิเล็กทรอนิกส์แทนเงินสด
ปลัดกระทรวงการคลัง มอบรางวัลแก่ผู้โชคดีในโครงการแจกโชคจากการใช้บัตรเดบิตและบัตรสวัสดิการแห่งรัฐ ครั้งที่ 12
นายประสงค์ พูนธเนศ ปลัดกระทรวงการคลัง มอบรางวัลแก่ผู้โชคดีในโครงการแจกโชคจากการใช้บัตรเดบิตและบัตรสวัสดิการแห่งรัฐ ครั้งที่ 12 โดยผู้โชคดีที่ได้รับรางวัลที่ 1 มูลค่า 1 ล้านบาท คือนางสาวปรางทิพย์ มีเดช ซึ่งเป็นผู้โชคดีจากการใช้บัตรเดบิตของธนาคารไทยพาณิชย์ จํากัด (มหาชน)
และร้านทองสง่าการค้า ซึ่งเป็นร้านค้าธงฟ้าประชารัฐในจังหวัดนครพนมที่ติดตั้งเครื่องรับชําระเงินทางอิเล็กทรอนิกส์ (EDC) ของธนาคารกรุงไทย จํากัด (มหาชน) ในโอกาสนี้ นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะฝ่ายเลขานุการร่วมคณะอนุกรรมการขับเคลื่อนโครงการการให้ความรู้และส่งเสริมการใช้ธุรกรรมอิเล็กทรอนิกส์ กล่าวรายงาน โดยมีนางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย จํากัด (มหาชน) และนางสาวพิมพ์ใจ ทองมี ผู้ช่วยผู้จัดการใหญ่ ผู้บริหารสาย Payments Product Sales and Delivery ธนาคารไทยพาณิชย์ จํากัด (มหาชน) ร่วมแสดงความยินดี
โครงการแจกโชคจากการใช้บัตรเดบิต เป็นส่วนหนึ่งของแผนยุทธศาสตร์การพัฒนาโครงสร้างพื้นฐานระบบการชําระเงินแบบอิเล็กทรอนิกส์แห่งชาติ (National e-Payment) เพื่อส่งเสริมให้ประชาชนใช้บัตรเดบิตและบัตรสวัสดิการแห่งรัฐแทนเงินสด และส่งเสริมให้ร้านค้าติดตั้งเครื่อง EDC ซึ่งจะช่วยเพิ่มช่องทางรับชําระเงินด้วยบัตรเดบิต โดยโครงการแจกโชคจากการใช้บัตรเดบิตมีขึ้นทั้งหมด 12 ครั้ง รวมเงินรางวัล 84 ล้านบาท ได้รับการสนับสนุนจากสํานักงานสลากกินแบ่งรัฐบาล และตั้งแต่ดําเนินโครงการพบว่า ประสบความสําเร็จในการส่งเสริมการปรับพฤติกรรมการใช้จ่ายและก้าวสู่สังคมไร้เงินสด โดยบัตรเดบิตมีจํานวนเพิ่มขึ้นเป็น 62.1 ล้านใบ เพิ่มขึ้นจากช่วงเดียวกันปีก่อนร้อยละ 11.2 ประกอบกับธุรกรรมตลอดโครงการเพิ่มขึ้นอย่างชัดเจน โดยมีปริมาณธุรกรรมทั้งสิ้น 80.2 ล้านรายการ เพิ่มขึ้นร้อยละ 38.3 เทียบกับช่วงเดียวกันของปีก่อนดําเนินโครงการ และมูลค่าธุรกรรมรวม 148,975 ล้านบาท เพิ่มขึ้นร้อยละ 22.2 เทียบกับช่วงเดียวกันของปีก่อน
ทั้งนี้ แม้โครงการแจกโชคจากการใช้บัตรเดบิตได้สิ้นสุดลง แต่ประโยชน์จากการรับจ่ายเงินผ่านระบบอิเล็กทรอนิกส์แทนเงินสด ทั้งในการลดต้นทุนการบริหารจัดการ การเพิ่มความรวดเร็ว ปลอดภัยในการชําระค่าสินค้าและบริการ รวมถึงการยกระดับขีดความสามารถในการแข่งขันของประเทศโดยรวมยังคงมีอยู่ต่อเนื่อง จึงขอเชิญชวนให้ประชาชนปรับเปลี่ยนพฤติกรรมหันมาใช้จ่ายผ่านระบบอิเล็กทรอนิกส์แทนเงินสดต่อไป โดยสามารถเลือกใช้ช่องทางได้อย่างหลากหลายตามความสะดวก ไม่ว่าจะเป็นบัตรเดบิต พร้อมเพย์ และ QR Code รวมถึงช่องทางออนไลน์อื่นของธนาคาร
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-อนุทิน พร้อมดูแลผู้ร่วมรายการโมโต จีพี ประจำปี 2562 กว่า 300,000 คนที่จ.บุรีรัมย์
วันศุกร์ที่ 4 ตุลาคม 2562
อนุทิน พร้อมดูแลผู้ร่วมรายการโมโต จีพี ประจําปี 2562 กว่า 300,000 คนที่จ.บุรีรัมย์
รองนายกรัฐมนตรีและรัฐมนตรีว่าการกระทรวงสาธารณสุข พร้อมดูแลประชาชน นักท่องเที่ยว และนักแข่งประมาณ 300,000 คน ในการแข่งขันรถจักรยานยนต์ทางเรียบชิงแชมป์โลก รายการโมโต จีพี (PTT THAILAND GRANDPRIX) ประจําปี 2562 ที่จังหวัดบุรีรัมย์
รองนายกรัฐมนตรีและรัฐมนตรีว่าการกระทรวงสาธารณสุข พร้อมดูแลประชาชน นักท่องเที่ยว และนักแข่งประมาณ 300,000 คน ในการแข่งขันรถจักรยานยนต์ทางเรียบชิงแชมป์โลก รายการโมโต จีพี (PTT THAILAND GRANDPRIX) ประจําปี 2562 ที่จังหวัดบุรีรัมย์
วันนี้ (4 ตุลาคม 2562) จังหวัดบุรีรัมย์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข การศูนย์ปฏิบัติการตอบโต้ภาวะฉุกเฉินทางด้านการแพทย์และสาธารณสุข (Emergency Operations Center : EOC) ณ สนาม ช้าง อินเตอร์เนชันแนล เซอร์กิต (Chang International Circuit) Chang International Circuit จังหวัดบุรีรัมย์ และให้สัมภาษณ์ภายหลังว่า ประเทศไทยเป็นเจ้าภาพการแข่งขันรถจักรยานยนต์ชิงแชมป์โลก รายการโมโต จีพี (PTT THAILAND GRANDPRIX) ประจําปี 2562 ระหว่างวันที่ 4-6 ตุลาคม 2562 ณ สนาม Chang International Circuit จังหวัดบุรีรัมย์ ซึ่งจะมีประชาชนและนักท่องเที่ยวเข้ามาในพื้นที่การแข่งขันประมาณ 300,000 คน เครือข่ายสุขภาพในพื้นที่ ได้มีการเตรียมความพร้อมระบบบริการด้านการแพทย์และสาธารณสุข ทั้งในสนามการแข่งขัน นอกสนามการแข่งขัน และตลอดเส้นทางการเดินทาง เพื่อรองรับประชาชนและนักท่องเที่ยว โดยเปิดศูนย์ปฏิบัติการตอบโต้ภาวะฉุกเฉินทางด้านการแพทย์และสาธารณสุข เพื่อติดตามสถานการณ์ด้านการแพทย์และสาธารณสุขตลอดการแข่งขัน และจัดระบบด้านการแพทย์และสาธารณสุข ในสนามการแข่งขัน ได้จัดหน่วยแพทย์เคลื่อนที่ (Medical Post) ศูนย์การแพทย์ (Medical Center) และจัดรถพยาบาลไว้ในแทรค (Track) การแข่งขัน 10 คัน รวมทั้งบุคลากรทางการแพทย์ พยาบาล ผู้ช่วยเหลือคนไข้ รวม 42 คน และเฮลิคอปเตอร์จากสํานักงานตํารวจแห่งชาติ 2 ลํา นอกสนามการแข่งขัน ได้จัดตั้งกองอํานวยการและศูนย์สั่งการด้านการแพทย์และสาธารณสุข หน่วยปฐมพยาบาลและการแพทย์ฉุกเฉิน 19 ทีม เจ้าหน้าที่สาธารณสุข 158 คน พร้อมรถพยาบาล 23 คัน
พร้อมทั้งให้โรงพยาบาลบุรีรัมย์ เตรียมแพทย์เฉพาะทางทั้ง 8 สาขา ตามข้อกําหนดของมาตรฐาน Moto GP จัดระบบ FAST TRACT สําหรับนักแข่งและนักท่องเที่ยวที่มาร่วมงาน จัดระบบห้องฉุกเฉิน (Privacy Emergency Room) จํานวน 7 ยูนิต สํารองเตียง ICU 2 ยูนิต ห้องแยกสําหรับผู้ป่วยไฟไหม้ 1 ยูนิต ห้อง VIP 4 ห้อง และศูนย์ข้อมูลข่าวสาร (Information center) บริการนักแข่ง ผู้สนับสนุน และนักท่องเที่ยวชาวต่างชาติ นอกจากนี้ ได้เตรียมระบบการแพทย์ฉุกเฉินและห้องฉุกเฉินในโรงพยาบาลต่าง ๆ ทั้ง 23 อําเภอ และทุกโรงพยาบาลในเขตนครชัยบุรินทร์ ทั้งเตียงผู้ป่วย เครื่องมือ อุปกรณ์การแพทย์ และบุคลากร เพื่อสร้างความมั่นใจในคุณภาพการรักษาพยาบาล ความปลอดภัยในชีวิตและความมั่นใจให้กับนักท่องเที่ยวชาวไทย ชาวต่างชาติ นักกีฬา และทีมงาน เพื่อความสําเร็จในการจัดการแข่งขันโมโตจีพีที่ยิ่งใหญ่ระดับนานาชาติ
“จังหวัดบุรีรัมย์มีความพร้อมทั้งด้านมาตรฐานบุคลากรและอุปกรณ์ทางการแพทย์ แผนปฏิบัติการรองรับการเข้าช่วยเหลือ ณ จุดเกิดเหตุ การส่งต่อ และการเคลื่อนย้ายผู้บาดเจ็บ มีศูนย์ปฏิบัติการตอบโต้ภาวะฉุกเฉินทางด้านการแพทย์และสาธารณสุข (EOC) เป็นศูนย์กลางในการบัญชาการเชื่อมโยงภารกิจด้านการแพทย์และสาธารณสุข มั่นใจได้ในประสิทธิภาพ” นายอนุทินกล่าว
********************************************* 4 ตุลาคม 2562
รัฐบาลไทย-ข่าวทำเนียบรัฐบาล-นายกรัฐมนตรีและภริยา ร่วมกิจกรรมจิตอาสา ถวายพระราชกุศลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ โรงพยาบาลสงฆ์
วันศุกร์ที่ 16 สิงหาคม 2562
นายกรัฐมนตรีและภริยา ร่วมกิจกรรมจิตอาสา ถวายพระราชกุศลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ โรงพยาบาลสงฆ์
นายกรัฐมนตรีและภริยา  ร่วมกิจกรรมจิตอาสาถวายพระราชกุศลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ โรงพยาบาลสงฆ์
วันนี้ (14 สิงหาคม 2562) เวลา 14.00 น. ณ โรงพยาบาลสงฆ์ ถนนศรีอยุธยา กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนางนราพร จันทร์โอชา ภริยา ร่วมกิจกรรมจิตอาสาถวายพระราชกุศลสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายสาธิต ปิตุเตชะ รัฐมนตรีช่วยว่าการกระทรวงสาธารณสุข อธิบดีกรมการแพทย์ ผู้อํานวยการโรงพยาบาลสงฆ์ และคณะผู้บริหารให้การต้อนรับ
เมื่อนายกรัฐมนตรีเดินทางถึงอาคาร 90 ปี สมเด็จย่า (ตึกผู้ป่วยนอก) โรงพยาบาลสงฆ์ นายกรัฐมนตรีเปิดกรวยกระทงดอกไม้ธูปเทียนแพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ถวายคํานับ จากนั้นเดินต่อไปยังวิหาร เพื่อนมัสการพระประธาน และถวายเครื่องไทยธรรมแก่คณะกรรมการสงฆ์บริหารโรงพยาบาล จํานวน 3 รูป โดยในโอกาสนี้ ผู้อํานวยการโรงพยาบาลสงฆ์มอบพระพุทธรูปแก่นายกรัฐมนตรี
ต่อจากนั้น นายกรัฐมนตรีและภริยา เดินออกจากวิหารไปยังอาคารกัลยาณิวัฒนา (ตึกผู้ป่วยใน) ขึ้นไปยังชั้น 6 หอผู้ป่วยโสตศอนาสิก และทันตกรรม และหอผู้ป่วยศัลยกรรม เพื่อเยี่ยมพระสงฆ์อาพาธ โดยนายกรัฐมนตรีและภริยาได้ถวายน้ําปานะแด่พระสงฆ์อาพาธ จากนั้น นายกรัฐมนตรีและภริยา เดินลงบันไดต่อไปยังชั้น 5 หอผู้ป่วยศัลยกรรมทั่วไป และศัลยกรรมกระดูก และชั้น 4 หอผู้ป่วยอายุรกรรม 1 และ 3 เพื่อเยี่ยมพระสงฆ์อาพาธและถวายน้ําปานะ แล้วเดินลงบันไดต่อไปยังชั้น 3 หน่วยอภิบาลคุณภาพชีวิต เพื่อเยี่ยมชมการอภิบาลคุณภาพชีวิตบั้นปลายของพระสงฆ์อาพาธ และหน่วยไตเทียมเพื่อเยี่ยมพระสงฆ์อาพาธที่มารับการรักษา แล้วนายกรัฐมนตรีและภริยา เดินต่อไปยังที่ทําการมูลนิธิโรงพยาบาลสงฆ์ เพื่อมอบเงินบริจาคให้แก่มูลนิธิฯ ก่อนเดินทางกลับ
ทั้งนี้ นายกรัฐมนตรีได้กล่าวให้กําลังใจแพทย์ พยาบาลและเจ้าหน้าที่ของโรงพยาบาลว่า ขอให้ทุกคนทําหน้าที่อย่างเต็มกําลังความสามารถ เพื่อช่วยเหลือพระสงฆ์ที่เข้ารับการรักษาในโรงพยาบาลแห่งนี้ ซึ่งรัฐบาลมีเป้าหมายที่จะยกระดับการบริการสาธารณสุขให้ประชาชนได้รับความพึงพอใจและเข้าถึงประชาชนมากขึ้น รวมถึงการดูแลบุคคลากรทางการแพทย์ให้มีความพร้อม และมีผลตอบแทนเพื่อให้มีคุณภาพชีวิตความเป็นอยู่ที่ดีขึ้น อีกทั้งสร้างขวัญกําลังใจในการทํางานและช่วยเหลือดูแลประชาชนในด้านสาธารณสุขได้เป็นอย่างดี
------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กยศ. ร่วมกับกรุงไทยรับชำระหนี้ กยศ.และ กรอ. ผ่าน QR Code
วันพุธที่ 6 มิถุนายน 2561
กยศ. ร่วมกับกรุงไทยรับชําระหนี้ กยศ.และ กรอ. ผ่าน QR Code
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และนายผยง ศรีวณิช กรรมการผู้จัดการใหญ่ ธนาคารกรุงไทย ร่วมแถลงข่าว การรับชําระหนี้ กยศ. และ กรอ. ด้วยการสแกน QR Code
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และนายผยง ศรีวณิช กรรมการผู้จัดการใหญ่ ธนาคารกรุงไทย ร่วมแถลงข่าว การรับชําระหนี้ กยศ. และ กรอ. ด้วยการสแกน QR Code ทั้งนี้เพื่อเพิ่มความสะดวกสบายให้กับผู้กู้ยืมที่ครบกําหนดชําระหนี้ ซึ่งสามารถชําระผ่าน Mobile Banking Application ของทุกธนาคาร โดยไม่เสียค่าธรรมเนียมในการใช้บริการ ระหว่างเวลา 07.30 - 20.30 น. ในเบื้องต้น และจะใช้ได้ตลอด 24 ชั่วโมง ในเร็วๆนี้
การชําระหนี้ กยศ. และ กรอ. ด้วยการสแกน QR Code สามารถชําระได้ 2 รูปแบบ คือ แบบ Static QR โดยการสแกน QR Code ผ่านบริการ KTB netbank และเลือกประเภทกองทุนที่ต้องการชําระหนี้คืน แบบ Dy-namic QR เป็นการสแกน QR Code ผ่าน www.studentloan.ktb.co.th หรือ www.studentloan.or.th ด้วย Mo-bile Banking Application ของทุกธนาคาร ซึ่งการชําระด้วยการสแกน QR Code จะช่วยลดขั้นตอนการคีย์ข้อมูลของทางฝั่งผู้กู้ยืมหรือฝั่งผู้รับชําระ และยังเชื่อมกับระบบพร้อมเพย์ โดยตรวจสอบยอดที่ต้องชําระได้ที่ www.studentloan.or.th
ธนาคารกรุงไทย เป็นช่องทางหลักในการโอนเงินกู้ยืมและรับชําระหนี้ กยศ. และ กรอ. โดยให้บริการมาตั้งแต่แรกเริ่ม ผ่านหลากหลายช่องทาง ได้แก่ หักบัญชีออมทรัพย์ชําระหนี้อัตโนมัติ เคาน์เตอร์สาขา เครื่อง ATM กรุงไทยเทเลแบงก์ บริการ KTB netbank นอกจากนี้ ยังสามารถชําระผ่านการใช้ Barcode ผ่านบริษัทไปรษณีย์ไทย เคาน์เตอร์เซอร์วิส เคาน์เตอร์ธนาคารต่างๆ ทั้งนี้ วันที่ 5 กรกฎาคมของทุกปี ถือเป็นวันครบกําหนดชําระเงินคืนกองทุนเงินให้กู้ยืมเพื่อการศึกษา ซึ่งในปีนี้มีผู้กู้ยืมที่ครบกําหนดชําระประมาณ 3.5 ล้านราย
ฝ่ายสื่อสารองค์กรและภาพลักษณ์ ธนาคารกรุงไทย
โทร. 0 2208 4174-7
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานบวงสรวงการก่อสร้างและยกเสาเอกพระเมรุมาศ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันจันทร์ที่ 27 กุมภาพันธ์ 2560
นายกรัฐมนตรีเป็นประธานบวงสรวงการก่อสร้างและยกเสาเอกพระเมรุมาศ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
นายกรัฐมนตรีเป็นประธานบวงสรวงการก่อสร้างและยกเสาเอกพระเมรุมาศ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
วันนี้ (27 กุมภาพันธ์ 2560) ณ บริเวณท้องสนามหลวงด้านทิศใต้ พลเอก ประยุทธ์ จันทร์โอชา นายกรัฐมนตรี เป็นประธานในพิธีบวงสรวงการก่อสร้าง และยกเสาเอกพระเมรุมาศ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช โดยมี พลเอก ธนะศักดิ์ ปฏิมาประกร รองนายกรัฐมนตรี ในฐานะประธานกรรมการฝ่ายจัดสร้างพระเมรุมาศ สิ่งปลูกสร้างประกอบพระเมรุมาศและบูรณปฏิสังขรณ์ ราชรถและพระยานมาศ ฯ คณะกรรมการจัดงานพระราชพิธีถวายพระเพลิงพระบรมศพพระบาทสมเด็จ พระปรมินทรมหาภูมิพลอดุลยเดช พร้อมด้วย คณะรัฐมนตรี ผู้บัญชาการเหล่าทัพ ผู้บริหารกระทรวงวัฒนธรรม ข้าราชการกรมศิลปากร และหน่วยงานที่เกี่ยวข้องเข้าร่วมพิธี
ทั้งนี้ ในเวลา 09.45 น. นายกรัฐมนตรี ประธานในพิธี จุดธูป เทียน บูชาเครื่องบวงสรวง โดยมีพระมหาราชครูพิธีศรีวิสุทธิคุณ ประธานพระครูพราหมณ์ อ่านโองการบวงสรวงฯ รดน้ําเทพมนต์ และเจิมเสา จากนั้น    เชิญประธานในพิธี สรงน้ํา ปิดทอง และผูกผ้าแพร 3 สี ที่เสาเอกพระเมรุมาศ พร้อมถือสายสูตรยกเสาเอก พระเมรุมาศขึ้นตั้ง ในเวลา 10.01 น. ตามมหัทธโนฤกษ์ที่หมายถึง ฤกษ์ใหญ่ที่ใช้ประกอบการมงคลทุกอย่างเป็นปฐมฤกษ์ ท่ามกลางพระสงฆ์เจริญชัยมงคลคาถา ต่อมาประธานในพิธีได้โปรยข้าวตอก ดอกไม้ และวางพวงมาลัยที่โคนเสาเอกพระเมรุมาศ คณะนาฏศิลป์ สํานักการสังคีต กรมศิลปากร รําบวงสรวง จํานวน 9 คู่ ขณะเดียวกันประธานในพิธีถวายภัตตาหาร พร้อมด้วยเครื่องไทยธรรมและจตุปัจจัยแด่พระสงฆ์ จํานวน 10 รูป และกรวดน้ําถวายเป็นพระราชกุศล
หลังจากนั้น นายกรัฐมนตรีและคณะยังได้เยี่ยมชมแบบผังพระเมรุมาศและพระที่นั่งทรงธรรม ก่อนจะตรวจเยี่ยมการดําเนินงานของเจ้าหน้าที่กรมศิลปากร และอาสาสมัคร ณ วิธานสถาปกศาลา (โรงขยายแบบ) อาคารปั้นหล่อประติมากรรม อาคารเขียนสีและตกแต่งองค์ประกอบ และอาคารจัดสร้างพระโกศจันทน์ งานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ภายหลังการการตรวจเยี่ยม นายกรัฐมนตรีกล่าวว่า การตรวจเยี่ยมการทํางานในวันนี้เป็นพิธียกเสาเอกพระเมรุมาศ ถือเป็นพิธีที่เข้มขลังก์และแสดงถึงขีดความสามารถของผู้ประกอบการคนไทยในการออกแบบที่ใช้ผลิตภัณฑ์ภายในประเทศ และที่สําคัญต้องการให้สังคมและประชาชนได้รู้ว่าประเทศไทยมีสิ่งที่งดงาม เป็นจารีตประเพณี และเป็นอัตลักษณ์แสดงถึงความเป็นไทยมากมาย ซึ่งเป็นสิ่งที่คนไทยควรจะภาคภูมิใจ
พร้อมกล่าวต่อไปว่า ช่วงนี้อยากให้ทุกคนสงบสติอารมณ์ ทําให้บ้านเมืองสงบเรียบร้อย ทําอะไรให้นึกคนส่วนใหญ่ทั้งประเทศ เหมือนกับรัฐบาลที่คิดและทําอะไรเพื่อคนไทยทั้งประเทศเป็นหลัก อะไรที่ไม่จําเป็น เป็นความขัดแย้งไม่สร้างสรรค์ อย่าให้ความสนใจ ปล่อยให้เป็นหน้าที่ของเจ้าหน้าที่ในการดําเนินการ พร้อมกล่าวขอบคุณเจ้าหน้าที่ทุกภาคส่วนที่เกี่ยวข้อง รวมถึงคณะกรรมการที่ร่วมกันดําเนินการทุกอย่างก้าวหน้าเป็นไปตามแผนงานที่วางไว้
------------------------------------------
รัฐบาลไทย-ข่าวทำเนียบรัฐบาล-ทส. ประชุมหารือการขับเคลื่อน ป.ย.ป.ทส. ด้านทรัพยากรที่ดิน ป่าไม้ และทะเล
วันอังคารที่ 9 พฤษภาคม 2560
ทส. ประชุมหารือการขับเคลื่อน ป.ย.ป.ทส. ด้านทรัพยากรที่ดิน ป่าไม้ และทะเล
กระทรวงทรัพยากรธรรมชาติและสิ่งแวดล้อม ประชุมหารือการขับเคลื่อน ป.ย.ป.ทส. ด้านทรัพยากรที่ดิน ป่าไม้ และทะเล
วันที่ 9 พฤษภาคม 2560 กระทรวงทรัพยากรธรรมชาติและสิ่งแวดล้อม ได้ประชุมเพื่อหารือการขับเคลื่อน ป.ย.ป.ทส. ด้านทรัพยากรที่ดิน ป่าไม้ และทะเล เพื่อให้การดําเนินงานมีความสอดคล้องและสนับสนุนการปฏิรูปประเทศและยุทธศาสตร์ชาติด้านทรัพยากรธรรมชาติและสิ่งแวดล้อม ต่อไป โดยในการประชุมดังกล่าว พลเอก สุรศักดิ์ กาญจนรัตน์ รัฐมนตรีว่าการทรัพยากรธรรมชาติและสิ่งแวดล้อม ให้เกียรติเป็นประธานการประชุม ณ ห้องประชุม ชั้น 20 อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ผู้ประกอบการให้ความสนใจ SMEs Transformation Loan
วันศุกร์ที่ 19 พฤษภาคม 2560
ผู้ประกอบการให้ความสนใจ SMEs Transformation Loan
รัฐบาลออกผลิตภัณฑ์สินเชื่อเพื่อเปิดโอกาสให้ผู้ประกอบการ SMEs เข้าถึงแหล่งเงินทุนได้มากขึ้น
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการ SMEs Transformation Loan เพื่อสนับสนุน SMEs ไทยให้เข้าถึงแหล่งเงินทุนได้มากขึ้น โดยขณะนี้มีผู้ยื่นขอสินเชื่อแล้วกว่า 1,000 ราย วงเงินรวม 3,472 ล้านบาท เฉลี่ยรายละ 3 ล้านบาท ประกอบด้วย SMEs ที่มีศักยภาพหรือมีแนวโน้มเติบโตเข้าสู่ยุคอุตสาหกรรม 4.0 ร้อยละ 63 ผู้ประกอบการที่มีปัญหาด้านสภาพคล่อง ร้อยละ 32 และผู้ประกอบการใหม่หรือ Start Up ที่มีนวัตกรรม ร้อยละ 5 โดย SMEs ที่มีคุณสมบัติตามหลักเกณฑ์ที่กําหนดสามารถขอสินเชื่อได้รายละไม่เกิน 15 ล้านบาท มีระยะเวลาในการกู้ยืมไม่เกิน 7 ปี ทั้งนี้ รัฐบาลมุ่งหวังให้ SMEs เป็นกลไกสําคัญในการขับเคลื่อนเศรษฐกิจของประเทศอย่างยั่งยืน สําหรับผู้ประกอบการที่สนใจสามารถสอบถามข้อมูลได้ที่ สายด่วน 1357
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเร่งรัดการแก้ไขปัญหาโรคพิษสุนัขบ้า
วันอังคารที่ 6 มีนาคม 2561
รัฐบาลเร่งรัดการแก้ไขปัญหาโรคพิษสุนัขบ้า
รัฐบาลเร่งรัดการแก้ไขปัญหาการระบาดของโรคพิษสุนัขบ้า พร้อมสนับสนุนการผลิตยาขององค์การเภสัชกรรมของไทย
วันนี้ (6 มีนาคม 2561) เวลา 12.35 น. ณ บริเวณหน้าห้องประชุมรอยัล ดุสิต บอลรูม เอ โรงแรมดุสิตธานี หัวหิน อําเภอชะอํา จังหวัดประจวบคีรีขันธ์ นายกรัฐมนตรีภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีได้กล่าวถึงปัญหาการระบาดของโรคพิษสุนัขบ้าในช่วงนี้ว่า
รัฐบาลได้ให้ความสนใจเป็นพิเศษโดยได้พยายามดําเนินการขับเคลื่อนเพื่อการแก้ไขปัญหาให้โรคพิษสุนัขบ้าหมดไปจากประเทศไทย และมีความสอดคล้องกับเป้าหมายขององค์การอนามัยโลก(WHO) โดยเฉพาะอย่างยิ่งในภูมิภาคอาเซียนที่มีโรคอุบัติใหม่ และโรคระบาดต่าง ๆ เกิดขึ้น รวมทั้งโรคที่มีผลมาจากกรรมพันธุ์ โรคดื้อยาต้านจุลชีพ ซึ่งนับเป็นความท้าทายที่จะมีความรุนแรงมากยิ่งขึ้น โดยรัฐบาลได้พยายามเร่งรัด พร้อมสนับสนุนการผลิตยาขององค์การเภสัชกรรมของไทย ให้สามารถผลิตวัคซีนเพื่อการป้องกัน และรักษาโรคได้เพื่อลดการนําเข้ายาจากต่างประเทศ ซึ่งจะช่วยแบ่งเบาภาระค่าใช้จ่ายให้กับคนไทยได้มากขึ้น
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ก.อุตฯ และคณะลงพื้นที่เยี่ยมชมฟาร์มจิ้งหรีด ยกระดับผู้ประกอบการคนตัวเล็ก
วันอังคารที่ 8 พฤษภาคม 2561
รมช.ก.อุตฯ และคณะลงพื้นที่เยี่ยมชมฟาร์มจิ้งหรีด ยกระดับผู้ประกอบการคนตัวเล็ก
รัฐมนตรีช่วยว่าการกระทรวงอุตสาหกรรม และคณะลงพื้นที่ตรวจเยี่ยมและรับฟังปัญหาสถานประกอบการพงษ์พันธ์ฟาร์มจิ้งหรีด ณ อ.ประโคนชัย จังหวัดบุรีรัมย์..
จ.บุรีรัมย์: เมื่อวันที่ 7 พฤษภาคม - นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายทองชัย ชวลิตพิเชฐ รองปลัดกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายจารุพันธุ์ จารโยภาส รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ลงพื้นที่ตรวจเยี่ยมและรับฟังปัญหาสถานประกอบการพงษ์พันธ์ฟาร์มจิ้งหรีด ณ อ.ประโคนชัย จังหวัดบุรีรัมย์..
พงษ์พันธ์ฟาร์มจิ้งหรีด ผู้เพาะพันธุ์จิ้งหรีดและผลิตจิ้งหรีดสดแช่แข็งและแบบสุกแช่แข็ง มีกําลังการผลิต 1.5 ตัน/รุ่น (ใช้เวลา 50-60 วัน/รอบการเลี้ยง) ซึ่งสถานประกอบการดังกล่าวได้รับการอนุมติสินเชื่อ Micro SME จํานวน 200,000 บาท เพื่อเป็นเงินทุนหมุนเวียน รวมถึงจัดซื้อตู้แช่แข็งและโรงเรือนเพาะเลี้ยงเพิ่มเติม นอกจากนี้ ฟาร์มฯ ดังกล่าวยังได้ขอความช่วยเหลือจาก ศูนย์ส่งเสริมอุตสาหกรรมภาคที่ 6 กรมส่งเสริมอุตสาหกรรม ในเรื่องมาตรฐานผลิตภัณฑ์การพัฒนาผลิตภัณฑ์/บรรจุภัณฑ์ การแปรรูปและพัฒนาผลิตภัณฑ์ใหม่ ๆ เพื่อเพิ่มมูลค่าสินค้า การใช้เทคโนโลยีที่ทันสมัยในการเพาะเลี้ยง รวมถึงการบริหารจัดการการตลาดและระบบบั